Stellar Organics is ’n Suid-Afrikaanse handelsmerk wat al groot sukses oorsee gesmaak het. Foto: Verskaf.
“Dis ’n neiging wat nie gaan ophou nie en dit plaas verkopers in ’n sterk posisie, want dis ’n verkopersmark daar buite. Ons beskou dit as ’n drastiese verskuiwing in die mark. Mense raak meer bewus van wat hulle koop en soek hul produkte noukeurig uit. Kleinhandelaars reageer daarop deur die produkte meer geredelik beskikbaar te stel,” het hy op die sertifiseringsliggaam Ecocert se organiese wynsimposium op Stellenbosch gesê.
Hy het Stellar Organics van die Olifantsriviervallei as ’n groot suksesverhaal beskryf. Dennis sê daar is vyf aspekte waarna ’n wynverbruiker op soek is: ’n Unieke storie, statistieke wat ’n produsent se aannames steun, bestendige gehalte, deurdagte verpakking en die regte prys.